Mean

"Mean" (בעברית: "מְרֻשָּׁע") הוא שיר מתוך Speak Now, אלבום האולפן השלישי של הזמרת-היוצרת האמריקאית טיילור סוויפט. השיר נכתב על ידי סוויפט, שגם הפיקה אותו לצד נתן צ'פמן. השיר נשלח לרדיו הקאנטרי בארצות הברית ב-13 במרץ 2011, כסינגל השלישי מתוך האלבום. "Mean" זכה לביקורות מעורבות עד חיוביות ממבקרי מוזיקה על תוכנו המילולי ועל צלילי הקאנטרי העמוקים. השיר זכה להצלחה מסחרית בארצות הברית ובקנדה, והגיע למקום ה-11 במצעד הבילבורד הוט 100 ולמקום העשירי במצעד קנדה הוט 100. השיר נכנס גם למצעד האוסטרלי, שם דורג במקום ה-45. הווידאו קליפ לשיר בוים על ידי דקלן וייטבלום, שפיתח את הרעיון של הקליפ יחד עם סוויפט. הקליפ קיבל ביקורות מעורבות מצד מבקרים שהרגישו שהמסרים בו אמביוולנטיים, למרות נושאי ההעצמה העצמית והמאבק בבריונות בהם הוא עוסק. "Mean" בוצע לראשונה על ידי סוויפט בטקס פרסי האקדמיה למוזיקת קאנטרי ה-46 ב-3 באפריל 2011. השיר זכה בפרסי גראמי עבור שיר הקאנטרי הטוב ביותר והופעת הסולו קאנטרי הטובה ביותר בטקס פרסי גראמי ה-54. רולינג סטון דירג את השיר במקום ה-24 ברשימת "100 שירי הקאנטרי הגדולים ביותר בכל זמנים". לפני יציאת השיר כסינגל, אמרה סוויפט בראיון כי השיר הוא תגובה לאנשים שמבקרים את כל מה שהיא עושה, לא בצורה מקצועית ובמטרה לתת ביקורת בונה אלא פשוט כדי לתקוף את אותו אדם. בראיון אחר הבהירה סוויפט כי השיר לא עוסק ברגשות או במערכות יחסים, אלא מופנה למבקר מוזיקה. בראיון נוסף חשפה סוויפט כי המבקר עליו נכתב השיר תקף את ההופעה שלה עם סטיבי ניקס בטקס פרסי גראמי ה-52. בנוסף לכך, טענו כי המבקר המדובר הוא בוב לפסטץ (אנ'), שכתב ביקורת חריפה על ההופעה בבלוג שלו, "The Lefsetz Letter". "Mean" יצא כסינגל שיווקי עבור Speak Now ב-19 באוקטובר 2010, כחלק מהספירה לאחור לקראת האלבום, קמפיין שהיה בלעדי לחנות האייטונס. השיר יצא כסינגל השלישי מתוך האלבום ב-13 במרץ 2011. עם יציאת השיר הוצעו בחנות הרשמית של סוויפט שתי חבילות בלעדיות – האחת כללה חולצת טריקו, תקליטור ייחודי עם השיר "Mean" והדפס אבן חתום על ידי סוויפט, והחבילה האחרת כללה רק חולצה ותקליטור. יוצרו רק 2,500 עותקים של התקליטור עם הסינגל. חבילה בלעדית שהוצעה מאוחר יותר כללה את מהדורת הדלוקס הבלעדית לטארגט של האלבום, זוג אוזניות, ובחירה בין התקליטורים של " Sparks Fly", ‏"The Story of Us", או "Mean". השיר כלל מחיאת כפיים, ופריטות על בנג'ו. באתר "RoughStock" נכתב כי השיר הוא השיר הכי קאנטרי באלבום, כמעט בלוגראס. השיר נכתב במפתח E major, והמנעד הקולי של סוויפט משתרע על אוקטבה אחת ושלושה תווים מ-G3 ל-C5. ב"ניו יורק טיימס" נכתב כי לשיר יש צליל שורשי, בו שרה סוויפט על רצועת בלוגראס אקוסטית בשונה מכל השירים האחרים אותם הקליטה. המילים של השיר מיועדות למי שמטיל ספק ביכולתה של סוויפט לשיר. לפי ג'יל סרג'נט מ"בילבורד", "[השיר] מכוון למבקרים שלעגו לביצועים הקוליים הרעועים של סוויפט בטקס פרסי גראמי 2010 ובהופעות חיות אחרות בשנה שעברה". בנוסף, מילות השיר עוסקות בנושא הבריונות, כפי שבא לידי ביטוי בביקורת של Roughstock: ‏""Mean" הוא שיר מעניין בכך שהוא מוצא את טיילור גוערת באנשים רבים, במיוחד בריונים. זה שיר שבאמת יכול להפוך לחלק מהקמפיינים נגד בריונות בבתי הספר בכל מקום". השיר זכה לביקורות מעורבות עד חיוביות ממבקרי מוזיקה. באנטרטיינמנט ויקלי שיבחו את ההפקה של השיר, וכתבו כי השיר "מביא כנות לכאבה ומאפשר לך להתמקד במילים, שתעשינה, לקראת הסוף, חצופות (מה שמוכיח שהיא מתמודדת עם זה בעזרת חוש הומור)". בווילג' ווייס תואר השיר כשיר "ענק ומלא חמלה, ועשויים ללא חת" ושיבח אותו על היותו "עליז ומצחיק, כי המספרת מנבאת בריחה ממישהו שהיא לא אוהבת: "יום אחד, אני אגור בעיר גדולה / וכל מה שאי פעם תהיה הוא מרושע". ב-"Country Universe" זכה השיר לציון A והחמיאו למסר של השיר ש"מבטא את ההבחנה בין היושר ואכזריות בצורה כל כך טובה". מצד שני, ב-"Slant Magazine" הותקף התוכן המילולי של השיר, ונכתב כי "במקום באמת לעשות משהו כדי לשפר את חוסר היכולת שלה למצוא או להחזיק את הפיץ' באופן עקבי, סוויפט פשוט כתבה שיר על איך זה 'מרושע' מצדם של אנשים להצביע על בעיה זו". השיר זכה בטקס פרסי גראמי ה-54 בפרס לשיר הקאנטרי הטוב היותר ובפרס להופעת הסולו קאנטרי הטובה ביותר. בארצות הברית – עם יציאתו של "Mean" כסינגל שיווקי עבור Speak Now נחת השיר במקום השני במצעד השירים הדיגיטליים, עם כ-163,000 הורדות. השיר הגיע למקום ה-11 במצעד הבילבורד הוט 100, מה שהפך את סוויפט לאמן הראשון עם שלוש הכניסות החזקות ביותר של שירים למצעד בשלושה שבועות רצופים. לאחר יציאת השיר כסינגל רשמי, הוא הגיע למקום השני במצעד שירי הקאנטרי, מה שהפך את סוויפט לאישה השנייה בהיסטוריה שמתחילה את הקריירה עם 13 שירים שהגיעו לעשרת הגדולים במצעד, יחד עם קארי אנדרווד. באוגוסט 2011 חצה השיר את רף מיליון העותקים, והיה לשיר ה-13 של סוויפט שעושה זאת – יותר מכל אמן קאנטרי אחר בהיסטוריה דיגיטלית. השיר הגיע למקום ה-24 במצעד סוף השנה של שירי הקאנטרי לשנת 2011. השיר הגיע למעמד פלטינה משולשת מטעם איגוד תעשיית ההקלטות האמריקאי. נכון לנובמבר 2014, מכר השיר למעלה מ-2.3 עותקים בארצות הברית. נכון לשנת 2021, השיר הוסטרם יותר מ־307 מיליון פעמים ברחבי העולם ונצפה יותר מ-200 מיליון צפיות ביוטיוב.. בקנדה הגיע השיר למקום העשירי במצעד קנדה הוט 100 ולמעמד זהב. באוסטרליה הגיע השיר למקום ה-‏45 ובקוריאה הדרומית למקום ה-95. הווידאו קליפ לשיר בוים על ידי דקלן וייטבלום ויצא ב-6 במאי 2011. נכון לינואר 2022, צבר הקליפ לשיר מעל ל-209 מיליון צפיות ביוטיוב. סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Mean" בוצע באצטדיון ריימונד ג'יימס בטמפה, פלורידה, ב-15 באפריל 2023. לאחר שחתמה על חוזה הקלטות חדש עם ריפבליק רקורדס החלה סוויפט להקליט מחדש את ששת אלבומי האולפן הראשונים שלה. ההחלטה באה בעקבות הסכסוכה עם מנהלה החדש של ביג משין רקורדס, סקוטר בראון, שרכש את זכויות המאסטרינג של יצירותיה. בהקלטות החדשות של אלבומיה הייתה לסוויפט בעלות מלאה על המאסטרינג. "Mean (Taylor's Version)" (בעברית: "מְרֻשָּׁע (גרסתה של טיילור)") היא הקלטה חוזרת של "Mean". היא יצאה לאור על ידי סוויפט ב-7 ביולי 2023, באמצעות חברת התקליטים ריפבליק רקורדס, ביחד עם שאר שירי Speak Now (Taylor's Version), ההוצאה החוזרת של אלבומה משנת 2010. מידע על הסינגל "Mean" באתר מיוזיק בריינז מידע על היצירה "Mean" באתר Discogs סרטון השיר "Mean" באתר יוטיוב מילות השיר "Mean" באתר שירונט Author: Brian Raftery. Brian Raftery, "Who The Hell Is Bob Lefsetz?", Wired, ‏17 בפברואר 2012 Bob Lefsetz, "Grammys", The Lefsetz Letter John Preston, ‏Taylor Swift: the 19-year-old country music star conquering America - and now Britain, The Telegraph, 26 April 2009 Mandi Bierly, Taylor Swift takes on a bully (and John Mayer?) on new album, EW.com, ‏October 19, 2010 Theon Weber, The Iceberg Songs of Taylor Swift, The Village Voice, ‏November 3, 2010 Kevin John Coyne, Single Review: Taylor Swift, "Mean", Country Universe, ‏March 10, 2011 Jonathan Keefe, Taylor Swift – Speak Now, Slant Magazine, ‏October 25, 2010 2011 - 54th Annual GRAMMY Awards Winners, The Recording Academy, ‏November 30, 2011 Taylor Swift's 100 album tracks – ranked, The Independent, ‏2020-07-23 (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Josh KurpTwitter, The Best Taylor Swift Songs, Ranked, UPROXX, ‏2021-02-11 (באנגלית אמריקאית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Silvio Pietroluongo, Far*East Holds on Hot 100, Swift Makes Another Top Debut, Billboard, ‏October 28, 2010 Taylor Swift: Country Music Legend, Oh No They Didn't, ‏May 6, 2011 Week Ending Aug. 7, 2011. Songs: Place Your Bets, Yahoo!, ‏August 10, 2011 Best of 2011: Country Songs, Billboard, ‏2011 Gary Trust, Ask Billboard: All-Taylor Swift Edition, Billboard, ‏November 11, 2014 Login • Instagram, www.instagram.com Canadian Hot 100: Week of November 6, 2010 (Biggest Jump), Billboard, Nielsen Business Media, Inc, ‏November 6, 2010 "2012년 05주차 Digital Chart", Gaon Music Chart Mean, בביצוע טיילור סוויפט, וידאו קליפ של השיר באתר יוטיוב Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) ARIA Accreditations Documents, Dropbox (באנגלית) Gold & Platinum, RIAA (באנגלית אמריקאית) Award, BPI (באנגלית) Gold/Platinum, Music Canada (באנגלית אמריקאית) Melas, Chloe (16 בנובמבר 2020). "Taylor Swift Speaks Out about Sale of Her Masters". CTV News. ארכיון מ-18 בנובמבר 2020. נבדק ב-19 בנובמבר 2020. {{cite web}}: (עזרה) "Taylor Swift Wants to Re-record Her Old Hits". BBC News. 22 באוגוסט 2019. ארכיון מ-22 באוגוסט 2019. נבדק ב-22 באוגוסט 2019. {{cite news}}: (עזרה) Finnis, Alex (17 בנובמבר 2020). "Taylor Swift Masters: The Controversy around Scooter Braun Selling the Rights to Her Old Music Explained". i. ארכיון מ-12 בפברואר 2021. נבדק ב-13 בפברואר 2021. {{cite web}}: (עזרה) Shah, Neil (2021-04-09). "Taylor Swift Releases New Fearless Album, Reclaiming Her Back Catalog". The Wall Street Journal. ארכיון מ-8 באוקטובר 2021. נבדק ב-2022-09-25. {{cite news}}: (עזרה) Alison Bonaguro 12/2/2010, OFFSTAGE: Taylor Swift Says Love and Other Drugs Is a Good Movie, CMT News Nashville KatPublished: March 14, 2011, Taylor Swift Helps the University of Kansas Swimming and Diving Program Thanks to a Request from Her BFF, Taste of Country (באנגלית)